text: Покана за информационна среща за представяне на подхода "Водено от общностите местно развитие"
  Актуално / Новини Посещения: 39
  за представяне на подхода "Водено от общностите местно развитие"
  и неговата реализация чрез Местни инициативни групи
  Уважаеми представители на стопанския и нестопанския сектор,
  Уважаеми граждани на Община Цар Калоян,
  Каним ви да участвате в информационна среща, по време на която ще се запознаете с подхода "Водено от общностите местно развитие" и неговото прилагане, чрез създаването и функционирането на Местни инициативни групи (МИГ) – форма на публично-частно партньорство за реализацията на проекти, финансирани със средства от Европейския съюз, в т.ч. по Програмата за развитие на селските райони.
  Какви са ползите от Местните инициативни групи и как те допринасят за самостоятелното управление и финансиране на местното развитие;
  Как чрез прилагането на подхода "Водено от общностите местно развитие" местните общности сами определят приоритетите си за развитие на основата на своите проблеми, нужди, приоритети и потенциал;
  Какво е Стратегия за Водено от общностите местно развитие (СВОМР) и как чрез нейното изпълнение може да бъде привлечено финансиране за общините, бизнеса и неправителствения сектор на обхванатата от МИГ територия;
  Как може представителите на стопанския и нестопанския сектор да се включат при подготовката и прилагането на Стратегията.
  По време на информационната среща ще бъдете запознати и с процедурата по създаване на местно партньорство и как можете да се включите в него във връзка с кандидатстване с проектно предложение по подмярка 19.1 "Помощ за подготвителни дейности" от мярка 19 "Водено от общностите местно развитие" от ПРСР 2014-2020 г. за създаване на Местна инициативна група на територията на общините Ветово, Цар Калоян и Опака.
  Събитието ще се проведе на 18.06.2022 (събота) г. от 10:00 часа в сградата на Народно Читалище "Съзнай себе си - 1895 г.", гр. Цар Калоян.